
ЦЕНТЪР ЗА СОЦИАЛНА ИНФОРМАЦИЯ
0 900 32-111

директно от цяла България

14 ст. /мин.

за София – тел. 987 16 22

1 един градски разговор

Въпроси, на които можете да получите отговори по телефона:

I. ОСНОВНИ ПОНЯТИЯ И ПРОЦЕДУРИ

1. Кои лица имат статут на инвалиди? 

2. Как се установява инвалидността?

3.  Каква е процедурата за явяване пред ТЕЛК?

4.  Може ли да се обжалва решението на ТЕЛК?

5.  Как се определя датата на инвалидизиране?
6.  Как се определя срокът на инвалидността и какво следва от него?

7.  Къде се издава медицинско свидетелство за управление на МПС на инвалиди?
· Деца с увреждания
8.   Как се определя инвалидността при деца до 16-годишна възраст?

9.   Къде се извършва експертизата на деца до 16 г. с трайни увреждания?
10. Какви документи са необходими, за да се освидетелства детето?
11. Каква информация съдържат експертните решения?

12. Може ли да се обжалва решението на РЕЛКК?
II. ТРУДОВИ ПРАВА НА ИНВАЛИДИТЕ / СТИМУЛИ ЗА НАЕМАНЕТО НА ИНВАЛИДИ НА РАБОТА

1.Какъв стимул имат работодателите да наемат инвалиди на работа? 

2.Каква закрила имат инвалидите при уволнение от  работа по трудов договор?

3. Инвалидите имат ли право на по-голям годишен платен отпуск?

4.Какви са противопоказаните условия на труд за освидетелстваните лица?

5. Може ли инвалид да получава обезщетение за безработица от бюрото по труда?
6. Могат ли инвалидите едновременно да получават пенсия  и да работят и как се осигуряват?

 7. Лицата с намалена работоспособност могат ли да кандидатстват за отпускане на микрокредити и ползват ли някакви облекчения?

III.  ПЕНСИОНИРАНЕ
1.Какви видове пенсии има?
2. Какви видове инвалидни пенсии има?
3.Кои лица имат право на пенсии за инвалидност?
4. Какви документи са необходими за отпускане на пенсия за инвалидност?
5. В какъв срок след подаване на документите се отпуска инвалидната пенсия?
6.От коя дата се отпуска пенсията за инвалидност?
7.Как се преценява каква инвалидна пенсия да бъде отпусната?
8.Може ли да се получава повече от една пенсия?
9.Ако едно лице отговаря на условията за отпускане на пенсия за осигурителен стаж и възраст, но в същото време е инвалид, каква пенсия ще му бъде отпусната и ще получава ли полагащите му се добавки?
10.Какво се разбира под “осигурителен стаж” при пенсиите за инвалидност поради общо заболяване?
11.Признава ли се времето на получаване на инвалидна пенсия за стаж при пенсиониране за осигурителен стаж и възраст?
12.Признава ли се за стаж гледането на инвалид – член на семейството? 

13. Какво означава понятието “признат стаж” при пенсиите за инвалидност по общо заболяване?
14. При пенсиониране по инвалидност поради общо заболяване, приравняват ли се  I и II категория към трета?

15. Може ли да се преизчислява пенсията за инвалидност въз основа на придобит стаж след пенсионирането?
16.Може ли да посочи друг период, върху който се изчислява инвалидната пенсия?

IV. ПРИДОБИВКИ ЗА ИНВАЛИДИТЕ, ПРЕДОСТАВЯНИ ОТ ОБЩИНСКИТЕ СЛУЖБИ ЗА СОЦИАЛНО ПОДПОМАГАНЕ И ДРУГИ СТРУКТУРИ
1. Какви са условията за достъп на инвалиди до социално подпомагане?
2. Как се определят диференцираният минимален доход и размерът на социалната помощ?

3.От кого зависи отпускането на социална помощ?

4. Какви надбавки получават родителите на деца с трайни увреждания?

5. На какви социални помощи и облекчения имат право инвалидите и какво е необходимо, за да ги получат ?

6. Лицата с намалена работоспособност ползват ли облекчения за прием във висши учебни заведения?

7. Задължени ли са придружителите на лица с намалена работоспособност да изпълняват войнските си задължения?
V. ДАНЪЧНИ ОБЛЕКЧЕНИЯ

1.  Има ли данъчни облекчения за инвалидите по данък общ доход и какви са те?
2. Какво трябва да знаят инвалидите, ползващи данъчни облекчения за доходи от трудово правоотношение ?

3. Какви облекчения за предвидени в Закона за местните данъци и такси по отношение на данъка върху недвижимите имоти и таксата за битови отпадъци за лица с намалена работоспособност над 71 на сто?

4.  Какви облекчения ползват инвалидите при заплащане данъка върху превозните средства?

5.  Какви са облекченията при внос на автомобили от инвалиди ?

Европейски парламент

Европейският парламент се избира от гражданите на Съюза и представлява техните интереси. Неговите функции са определени в учредителните договори, а от 1979 г. членовете му се избират пряко.

Изборите за Парламент се провеждат на всеки пет години като всеки гражданин на ЕС, който има право да гласува, може да вземе участие в тях. Поради това Парламентът е изразител на демократичната воля на гражданите на Съюза (повече от 455 млн. души) и представлява техните интереси в отношенията с останалите институции на ЕС. Сегашният Парламент, избран през юни 2004 г., има 732 члена от 25-те държави-членки. Близо една трета от тях (222) за жени. 

Членовете на Парламента не се групират по националности, а по политически групи. Седемте политически групи в сегашния Парламент представляват различни концепции за европейската интеграция от силно федералистки до откровено скептични. 

Както и националните парламенти, Европейският парламент работи по комисии. Парламентарните комисии се занимават с определени въпроси (външни отношения, бюджет, околна среда и др.). В Комисията за петициите гражданите на ЕС могат да отправят петиции директно към Парламента.

Парламентът има три основни функции:

законодателна, която споделя със Съвета – т.е. да приема нормативните актове на ЕС. Участието му в законодателния процес помага да се гарантира демократичната легитимност на приетите текстове; 

бюджетна, която споделя със Съвета и по този начин оказва влияние върху разходите на Съюза. В края на бюджетната процедура Парламентът приема бюджета в неговата цялост; 

надзорна: Парламентът одобрява кандидатурите за членове на Комисията и има право да поиска оставката й. Той освен това упражнява политически надзор върху работата на останалите институции.

Парламентът одобрява важните международни споразумения на ЕС, включително приемането на нови държави членки и търговските и асоциативни споразумения между ЕС и трети страни

Парламентът избира Европейския омбудсман.

Парламентът връчва всяка година наградата „Сахаров“ на личности или организации, допринесли за защитата на човешките права по света.

Европейският парламент работи във Франция, Белгия и Люксембург. Пленарните сесии, в които участват всички депутати, се провеждат в Страсбург, официалното седалище на Парламента. Заседанията по комисии и допълнителните пленарни сесии (т.нар. Минисесии) се провеждат в Брюксел, а секретариата на Парламента е базиран в Люксембург.
Дископатия и дискова херния 

Най-честата причина на поясно-кръстцовия /лумбосакрален/ радикулит /до 90% от случаите/ е лумбалната /поясната/ дискова херния. Тя възниква на основата на остеохондроза на прешлените /хронично невъзпалително заболяване на гръбначния стълб и неговия свързочен апарат/. 

Болестният процес засяга преди всичко междупрешлените дискове. Страничната лумбална дискова херния се проявява с болестната картина на лумбо-сакрален радикулит. Тя започва остро, най-често след физическо усилие /вдигане на тежест, внезапно рязко изправяне/ като лумбаго или "секване". Болката в кръста най-често е едностранна, силна, остро режеща или стрелкаща. Обикновено тя преминава за 4-5 дни. В други случаи тя се спуска надолу по седалището и задно страничната повърхност на крака. 

След няколкодневен постелен режим със или без лечение болката стихва и изчезва, но след месеци или години отново се появява главно при резки движения или физическо натоварване. За появата й известна роля играят простуда, огнищна инфекция и други възпалителни или токсични причини. Като заболяване лумбалната /поясната/ дискова херниия се представя с два рязко очертани синдрома вертебрален /прешленен/ и коренчев. 

В е р т е б р а л н и я т с и н д р о м се изявява с изглаждане на физиологичната поясна лордоза /извивката на гръбначния стълб в пояса напред/, поява на сколиоза /S-образно извиване на гръбначния стълб в пояса встрани/, която може да наклони гръбначния стълб към болния крак, а най-често при дискова херния L5 - S1, или да предизвика наклоняване на гръбначния стълб към здравия крак, което се среща по-често при дискова херния на ниво L4 - L5. При вертебралния синдром се наблюдава още рефлексно напре жение /скованост/ на мускулатурата около гръбначния стълб и трудна подвижност в поясната област. Особено затруднено е изправянето в пояса и кръста, което се съпровожда със засилване на болката. 

К о р е н ч е в и я т с и н д р о м е сетивен и се характеризира със спонтанна и предизвикана болка, усилваща се при кихане, кашляне, смях или опит за движение. Най-често се засягат последното пето поясно коренче и първото кръстцово коренче. Освен по задно-страничната повърхност на бедрото и подбедреницата, болката често се излъчва към тилната част на стъпалото и палеца /при увреждане на L5-коренче/ и към петата и малкия пръст /при увреждане на S1-коренче/. При дискова херния на нивото L4 - L5 диск сe засяга L5-коренче. Смутената зона има формата на лента или "лампаз", обхваща предно-външната повърхност на подбедреницата, вътрешната част на стъпалото, II, III и IV пръсти, а твърде често и палеца. При дискова херния между L5 и S1- прешлените се уврежда S1 коренче, като сетивността е нарушена по задно -страничната част на подбедреницата, гор но-външната повърхност на ходилото и V пръст. 

При лумбална дискова херния двигателните разстройства се срещат по-рядко и най-често се изразяват с понижен мускулен тонус и с хипотрофия на мускулатурата на седалището и подбедрицата. Рядко се наблюдават временни парализи или парези. 

Лечението на дисковата херния е консервативно, с поставяне на болния на твърдо легло и прилагане на обезболяващи медикаменти. При неуспех се прибягва до хирургическо лечение.
Потребителят и етикетите. Какво е етикет?

Етикетът представлява трайно прикрепена към стоката или нейната опаковка полезна и съдържателна информация. Тя може да се предостави чрез текст, графично или картинно изображение.Целта на етикета е да снабди потребителя с важна за него информация за продукта – относно произхода, състава, характеристиките, начина на употреба и съпътстващите я рискове и т. н. Данните могат да бъдат предоставени в писмен вид или чрез използване на различни символи и знаци.Предназначението на етикета е да улесни избора на потребителя в търговския обект, когато той има пряк достъп до стоката и да му позволи да се ориентира правилно в разнообразното предлагане. В домашни условия, информацията от етикета е важна за правилното съхранение и използване на продукта, както и за предотвратяване на възможните, свързани с употребата, рискове.За да защити потребителя, законът изисква информацията да бъде вярна, поднесена по разбираем начин и да не въвежда в заблуждение.Макар да говорим за „етикет”, не съществува задължение цялата информация да се намира на едно-единствено място. Възможно е тя да бъде разположена на различни места върху продукта или опаковката. Поради това е важно потребителят да огледа продукта и сам целенасочено да потърси интересуващите го данни.Нерядко върху етикетите се поставят рекламни и други надписи, които нямат директна връзка с качествата на продукта, а целят единствено да привлекат вниманието на клиентите в магазина. Те не са част от етикета, но поради факта, че също са поместени върху стоката или нейната опаковка, разграничаването на практика не винаги е лесно. Поставянето на подобни надписи не е забранено. Отговорност на потребителя е да разгледа внимателно продукта и да се запознае с важната и съществена за него информация.Задължителна информацияЗа да защити правата и интересите на потребителите, Законът за защита на потребителите задължава търговците да предлагат стоки, снабдени с етикети, които задължително да съдържат информация за:

производителя и вносителя (ако стоката е от внос);

страната на произход;

съществените характеристики на продукта;

срока на годност и условията за съхранение;

указания за употреба (ако е необходимо);

количество, когато стоката е опакована.Законът изисква информацията да бъде предоставена на български език.Тези изисквания са общи за всички предлагани на българския пазар стоки.Какво казва Законът за защита на потребителите:Чл. 9. (1) Търговецът е длъжен да предлага на потребителите стоки с етикети на български език или и на български език, с изключение на случаите, когато информацията по ал. 2 може да бъде предоставена чрез използването на широко разпространени символи, като пиктограми и други знаци, които са лесно разбираеми за потребителите, или чрез използването на наименования за произход на стоките, които са общоизвестни. (2) Етикетът задължително съдържа информация за производителя и вносителя, ако стоката е от внос, за вида на стоката, нейните съществени характеристики, срока на годност и условията на съхраняването й и, ако е необходимо, указания за употреба. (3) Информацията, съдържаща се в етикета, трябва да бъде разбираема, достъпна, ясна, лесна за отличаване и да не бъде подвеждаща. (4) Търговецът няма право да отстранява или да променя етикета, маркировката или друга информация, дадена от производителя или вносителя, ако с това свое действие ще подведе потребителите. 

